

На основание чл.63, ал.9 от Закона за здравето и във връзка с т.3. от Заповед 
№ РД-01-270/19.05.2020г. на Министъра на здравеопазването и Заповед № РД 10- 558/ 20.05.2020г. на Кмета на Община Плевен, ДГ „ЩУРЧЕ“, предприема действия и мерки за  отваряне на учебната институция от 01.06.2020г. в условия на извънредна епидемична обстановка.
Целта на мерките, е, контролирано възобновяване дейността на ДГ „ЩУРЧЕ“ в условия на разпространение на COVID-19, като се спазват основните изисквания на Министерство на здравеопазването . Необходимо е всички участници в предучилищното образование да са подготвени за процеса на адаптиране в новата обстановка и да носят отговорност за опазване  здравето на децата, на себе си, своите близки и на околните. Тези мерки ще се актуализират и допълват при необходимост и в зависимост от епидемиологичната ситуация.
1. Препоръчително е децата, за които има възможност да се полагат грижи в къщи, докато родителите им са на работа, да не тръгват на детска градина. Това важи в по-голяма степен за деца, живеещи в едно домакинство с възрастни хора и с такива от рискови групи
2. Подновяване посещението на детска градина е единствено по желание на родителите, с изрично условие, че са запознати и декларират, че ще спазват новите правила за работа на детската градина. За целта, подписват Декларация по образец еднократно, при първоначален прием. В тази връзка, отговорността за решението - детето да посещава детска градина, остава изцяло на родителите. За подновяване  посещението на децата в учебната институция на родителите не се изисква представянето на медицински бележки съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини/ясли. Посещението на детска градина на децата със СОП и/или хронични заболявания се извършва след предварителна консултация с личния лекар на детето.
3. Посещението на детска градина е допустимо само за деца, които са записани  през учебната 2019-2020 год. 
4. Приемът и изпращането на децата от ДГ “Щурче“ се извършва по предварително оповестен график: /Приложение № 1/
5. С децата, които подновяват посещението си на детска градина, не се  провеждат педагогически ситуации, а само допълнителни форми на педагогическо взаимодействие с акцент върху изграждане на навици за здравословен начин на живот и усвояване на социални умения, а при възможност и необходимост - и дейности за обща и/или допълнителна подкрепа, включително за децата със СОП.
6. При съобразяване с климатичните условия (когато не вали), децата остават навън, с изключение на времето за хранене и почивка, като за децата се организират игри, които да осигурят необходимата позитивна емоционална среда. Когато това е възможно, храненето на децата също се организира и осъществява на открито. /Приложение № 2/
7. Не се допуска събиране на една място на персонал от детската градина, с изключение на случаите, когато се касае за опазване здравето и живота на децата. Не се допускат и контакти на член от персонала на детската градина с повече от една група. Предвид спецификата на работата в детските градини, следва да е ясно, че:
· спазването на физическа дистанция между децата и персонала, в рамките на една група не е възможно;
· физическата дистанция е задължителна между децата от отделни групи;
· физическата дистанция е задължителна между персонала в отделни групи;
· физическата дистанция е задължителна между родителите и персонала на детската градина.
8. При организиране процесите по възстановяване  работата на детската градина, директорът следва: 
· да изгради среда за бърза и лесна комуникация с родителите, в която, те да бъдат информирани за правилата на работа на детската градина;
· да планира разпределянето на децата в групи;
· в края на всяка работна седмица да проучва броя на децата, които се очаква да посещават детската градина през следващата седмица;
· най-малко един работен ден преди началото на новата седмица да изпрати информация на родителите за създадената организация и да им потвърди възможността за посещение на детска градина от детето;
· да призовe родителите да задържат децата си в къщи, а в случай, че това е невъзможно, да ги запознаe с правилата и процедурите, които следва да спазват в условията на извънредна епидемична обстановка; 
· да организира онлайн родителска среща (неприсъствена) или да използват друг подходящ начин, посредством който, да се увери, че всеки родител е получил, запознал се е и е разбрал правилата за работа на детската градина; 
· да предостави на родителите информация и полезни препоръки за спазване на правила, хигиена и психично здраве по време на ре-адаптацията;
· да изготви съвместно с медицинското лице протокол за почистване и дезинфекция; 
· да определи броя необходими материали за спазване на здравните изисквания (маски/шлемове, дезинфектанти, течен сапун, хартия за почистване на ръцете, мокри антибактериални кърпички, продукти за почистване и дезинфекция, ръкавици и др.) и да ги осигури преди отваряне на детската градина, както и да ги подсигурява редовно и в необходимите количества по време на работа; 
· да организира подреждането на помещенията с възможности за игри в малки групи и обособени кътове, които да се ползват от малък брой деца;
· да разработи План за движение в сградата, като при необходимост осигури необходимата маркировка за спазването му;  
· да обособи пространство и ясно указание къде детето се преобува и докъде може да влиза с външните си обувки;
· при съобразяване с капацитета на сградата и броя на децата, които ще посещават детската градина, да направи разпределение на учителите, които ще поемат групите, като изготви график за работа им, който ежеседмично се актуализира при необходимост;
· да разработи график за пристигане на персонала на детската градина, който да осигури време за преобличане в работно облекло преди започване на работа, и да обособи помещение за тази цел; 
· при необходимост да реорганизира помещенията в детската градина, за да се гарантира максимален брой групи с минимален брой деца в тях и спазване на дистанция между децата от отделните групи;
· по Решение на Педагогическия съвет на детската градина да изготви промени в Правилника за дейността на детската градина;
· да организира обезопасяване на средата, като се отстранят всички играчки, които не могат да бъдат дезинфекцирани;
· да осигури медицински специалист за извършване на сутрешен филтър на централния вход на детската градина;
· да организира изготвянето на график за приемането и изпращането на децата от отделните групи; 
· да осигури работата с децата, доколкото е възможно, в една и съща група и с един и същ персонал, което ще предотврати контакти между децата от различните групи;
· да осигури необходимите средства за хигиена и поддържане на лична безопасност на персонала и на децата;
· да не допуска използването на музикален и физкултурен салон, освен в случаите, в които помещенията се използват за обособяването на отделна група.

9. От родителите, които са преценили, че детето ще възстанови посещението си на детска градина, се очаква:
· най-късно два работи дни преди планираното посещение,  да уведомят директора за датата, на която детето ще започне да посещава детска градина за периода на планираното посещение и за продължителността на дневния му престой;
· да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина;
· да не използват градски транспорт за придвижване до детската градина и обратно винаги, когато това е възможно;
· да водят детето си на детска градина и да го вземат при  стриктно спазване на графика/реда, за да се предотврати струпване, като изчакват на нужното разстояние;
· да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптация на детето им;
· да не водят на детска градина дете, което проявява признаци на заболяване и/или има температура по-висока от 37 градуса, както и да организират незабавното вземане на детето, в случаите когато бъдат уведомени от медицинското лице в детската градинаа, че то проявява признаци на заболяване;
· да придружават детето само до мястото за прием, без да влизат в сградата на детската градина;
· да осигурят плик, в който детето да поставя обувките, с които то пристига в детската градина (след събуване на обувките детето или приемащия го в детската градина възрастен поставя обувките в плика, след което детето обува пантофи, които са предварително почистени в къщи);
· да осигурят поне два броя маски, в случай че носенето на маска е по препоръка на личния лекар на детето. 

10.  Персоналът на ДГ „ЩУРЧЕ“ /педагогически и непедагогически/, който е на работа в детската градина, е нужно да:
· се запознае срещу подпис поне един ден преди отваряне на детската градина с правилата за работа в създадената извънредна ситуация и да ги спазва стриктно;
· използва обособеното помещение, в което да сменя обувките и дрехите, с които идват отвън с работни, като спазват разработения им график;
· измива ръцете си, да се дезинфекцира и да поставя необходимите предпазни средства (маска/шлем) веднага след влизане в детската градина; 
· отделя време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване;
· въвежда нови ритуали за посрещане на децата, които не изискват прегръдки и близки контакти;
· се измерва всеки ден температурата на детето, като това се извършва от лице от персонала, който е определен да работи със съответната група;
· търси незабавно компетентно мнение от медицинско лице в детската градина, в случай, че при престоя на детето, възникне съмнение за проблем в здравословното му състояние;
· предлага на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;
· придружава децата и им дава насоки, когато това е необходимо, за това как  да мият ръцете си, като преди това им покаже как става това (задължително при пристигане в детската градина, при прибиране от двора, преди и след всяко хранене, преди и след използване на тоалетна, след кихане или кашляне ). Измиването да е с вода и сапун за поне 30 секунди, със старателно изсушаване (чрез ползване на суха салфетка за еднократна употреба или на въздушна струя), под надзора на възрастен човек. Когато не са в близост до вода и течен сапун, се използват алкохолни мокри кърпички, подходящи за кожата, но възможно най-бързо след това, ръцете се измиват с вода и течен антибактериален сапун;
· да избягва размяната на топки, играчки, моливи; 
· организира дейностите така, че децата да бъдат разделяни на групи, които да играят различни игри или да се въвличат в различни активности;
· организират срещи с родителите само при необходимост  и то на открито пространство, в съответствие с необходимите изисквания и при спазване на физическа дистанция
11. По отношение на хигиената в сградата се предприемат следните мерки: /Приложение № 7/
· проветряване на всички помещения често за поне 10 мин – сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден;
· [bookmark: _Hlk40452762]дезинфекция на помещенията се извършва поне 4 пъти дневно;
· почистване на тоалетните с почистващи препарати след всяко дете; 
· предоставяне на индивидуални съдовете за хранене и за пиене на вода, които се стерилизират непосредствено след всяка употреба;
· почистване на маси, повърхности  и точки за контакт най-малко два  пъти дневно;
· миене на играчките, отвътре и отвън, поне два пъти дневно. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията от COVID-19;
· осигуряване на лично спалното бельо за отделното дете, което се пере при минимум 60° C, веднъж седмично;
· изпразване на кофите за боклук поне три пъти дневно; 
· разделяне на площадките на открито, така че да не се допуска физически контакт между отделните групи;
· дезинфекциране на уредите за игра и пейките на площадките всяка сутрин. 

12. Действия при съмнение или случай на COVID-19 в детската градина

12.1. При наличие на един или повече симптоми при дете (кашлица, кихане, задух, болки в гърлото, умора, гастроинтестинални оплаквания, висока температура и др.):

12.1.1. Първоначално поведение
· Детето се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му;
· Осъществява се връзка с родителите/настойниците и  се изиска да вземат детето, като се съобразяват с необходимите превантивни мерки;
· На родителите/настойниците се припомнят процедурите, които трябва да следват – да се избягва физически контакт и да се консултират с лекуващия лекар на семейството, за да се реши дали е необходимо да се направи тест;
· След като детето напусне помещението, се извършва щателна дезинфекция няколко часа по-късно;
· Спазват се превантивните и ограничителните мерки стриктно. 
12.1.2. Последващи действия
· Връщането на детето в детска градина става срещу медицинска бележка от семейния лекар, че това е допустимо.

12.1.3. В случай на положителен тест на дете
· Да се информира екипът на детската градина, който трябва незабавно да се свърже със съответната РЗИ;
· Мерките за идентифициране на контактните лица и мерките, които ще се предприемат в детската градина, трябва да се съгласуват между директора на детската градина и РЗИ;
· В зависимост от характеристиките на сградата и броя на контактните лица, мерките може да включват затваряне на една или няколко групи или на цялата детска градина;
· Да се почистят и дезинфекцират щателно помещенията и предметите, до които е имало контакт детето в последните 48 часа;
· Да се информират контактните лица на детето за стъпките, които трябва  да предприемат; 
· При необходимост психолози могат да осигурят подкрепа;
12.2. При наличие на един или повече симптоми на лице от персонала на ДГ (кашлица, кихане, задух, болки в гърлото, умора, гастроинтестинални оплаквания, висока температура и др.):

12.2.1. Първоначално поведение
· Да се изолира незабавно лицето, ако връщането у дома не е възможно в същия момент. Да се спазват ограничителните мерки;
· Да се избягва физически контакт с други лица и да се направи консултация с лекуващия лекар, който ще реши дали е нужно да се направи тест;
· След като лицето напусне помещението, да се извърши щателна дезинфекция;
· Да се спазват превантивните и ограничителните мерки стриктно.

12.2.2. В случай на положителен тест
· Директорът незабавно се свързва със съответната РЗИ;
· Може да се оцени рискът от разпространение на инфекцията в семейството и в зависимост от това, да се предприемат най-адекватните мерки за изолация в конкретния случай;
· Мерките за идентифициране на контактните лица от детската градина, трябва да се съгласуват между директора и РЗИ;
· В зависимост от характеристиките на сградата и броя на контактните лица, мерките може да включват затваряне на една или няколко групи или на цялата детска градина;
· Се информират контактните лица на възрастния за стъпките, които ще трябва да предприемат;
· Се извършва щателно почистване и дезинфекция на помещенията и предметите, до които е имало контакт лицето в последните 48 часа;
· При необходимост и възможности психолози могат да осигурят подкрепа.

                                                                   















                                                                                                                     Приложение № 1

Г Р А Ф И К

ЗА ПРИЕМАНЕ И ИЗПРАЩАНЕ НА ДЕЦАТА  В ДГ „ЩУРЧЕ“ ГРАД ПЛЕВЕН
В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА 

Отварянето на учебната институция започва от 01.06.2020 г. по предварително съгласуване с родителите на децата и след подадена и подписана  декларация за информирано съгласие, при предприети строго санитарно-хигиенни условия. Посещението на децата от ДГ е допустимо само за тези, записани за съответната учебна 2019-2020 г.

	№
	М Е Р К И
	ОТГОВОРНИК

	1.






	Приемът на децата от ДГ се извършва  в интервал от 07:30 часа до 8:30 часа пред входа на ДГ и след филтър на медицинското лице, в присъствие на помощник – възпитателя на всяка група. Помощник-възпитателят отвежда детето от своята група по указаните цветни стрелки за движение на двора ( при лоши атмосферни условия влизат в групата, като отново спазват цветовата маркировка ). 
	Директор и
Помощник-възпитатели по групи




	2.
	Родителите влизат от централния вход и след издаване на децата, излизат през голямата порта по указаната маркировка, спазвайки дистанция от 2 метра между себе си и другите семейства.
	Общ работник

	3.
	Не се допуска влизане в сградата на ДГ от външни лица.
	Общ работник

	4.
	Филтърът се извършва от медицинския персонал на ДГ „ЩУРЧЕ“ с неободимите предпазни средства, както следва: маска/шлем, ръкавици,  дезинфектант за ръце на входа, измерване температура на всяко дете с безконтактен термометър.
	Директор и медицински специалисти

	5.
	При констатиране на отклонение от здравословното състояние на дете /повишена температура над 37,2 градуса, кашлица, хрема, зачервено гърло/, приемът му може да бъде отказан.
	Директор и медицински специалисти

	6.
	След влизане на дете в сградата на ДГ не се изисква използването на предпазна маска. Изключение се допуска, ако детето е със СОП/хронично заболяване и/или по препоръка от личния му лекар.
	Директор и медицински специалисти

	7.
	За подновяване посещението на децата в ДГ,  не се изисква представяне на медицинска бележка, съгл. чл.4, ал. 4 и 5 от Наредба № 3/05.02.2007 г. за здравните изисквания към детските градини.
	Медицински специалисти

	8.
	Посещение на ДГ от деца със СОП/хронични заболявания, се извършва след предварителна консултация с личния лекар на детето.
	Медицински специалисти

	9.
	Отчитайки средномесечната посещаемост през лятото, както и заявената готовност на родителите за пускане на децата в ДГ, очакваният брой в една група да не надвишава  12 деца. В случай на повече присъстващи деца, ще се предприемат действия за посменен режим на посещение.

	Директор

	10.
	Родителите на децата осигуряват плик, в който детето да поставя обувките при пристигането си в ДГ.
	Родител 

	11.




	Приемът и изпращането на децата се осъществява от помощник-възпитателите на групите и при спазване на изискванията за безопасност и работа в условия на COVID – 19 ( маска/шлем, ръкавици, дезинфектант, разстояние от 2 метра при прием и издаване от и на родител )
	Директор
Помощник-възпитатели

	12.
	Изпращането на децата от ДГ се извършва в интервал от 16:30 часа до 18:30 часа, спазвайки указания маршрут за движение в и около сградата
	Директор
Общ работник
Помощник-възпитатели

	13.


	Родителите осигуряват плик, в който при изпращане от ДГ, детето поставя вътрешните си обувки/пантофи за почистване ежедневно в къщи.
	Родители

	14.
	При желание за получаване на информация от учителя на групата, това може да се осъществи посредством мобилна връзка или в удобно за учителя време на двора на ДГ
( в беседката )
	Директор
Учители




ИЗГОТВИЛ:…………...
ХРИСТИНКА РАНГЕЛОВА, ДИРЕКТОР ДГ „ЩУРЧЕ“ - ПЛЕВЕН

                                                                                                            
















                                                                                                                              
                                                                                                                                      Приложение № 2
                   
ПЛАН 
ЗА РАБОТА НА ПЕДАГОГИЧЕСКИТЕ СПЕЦИАЛИСТИ В  ДГ „ЩУРЧЕТ“ ГРАД ПЛЕВЕН В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА 

	ДГ „ЩУРЧЕ“ започва работа с деца на 01.06.2020г. , съгласно заповед № РД-10-558/19.05.2020г. на Кмета на община Плевен. В ДГ ще работят пет групи. Всички групи са с 12 деца, само една е с 5 деца. Учителите от ДГ  ще работят на смени, като всеки учител ще е в собствената си група
Смените на педагогическия персонал:
I-ва смяна от 07:30ч. до 14:00ч. ; с почивка от 11:00 ч. до 11:30ч.
                    II-ра смяна от 12:30ч. до 19:00ч. ; с почивка  от 15:00 ч. до 15:30 ч.
Учителите се задължават:
1. Да не провеждат педагогически ситуации,  а само допълнителни форми на педагогическо взаимодействие с акцент върху изграждане на навици за здравословен начин на живот;
2. При възможност и необходимост извършват дейности за обща и допълнителна подкрепа;
3. При съобразяване с климатичните условия /когато не вали/ децата остават навън, с изключение на времето за хранене и почивка;
4. Да организират игри, които да осигурят необходимата позитивна емоционална среда;
5. Да предлагат на децата включване в дейности, които да съдействат за емоционалното им развитие и преодоляване на тревожността им, свързана с извънредната ситуация;
6. Да придружават децата и им дават насоки как най-добре да мият ръцете си, (задължително при пристигането в детската градина, при прибиране от двора, 
преди и след всяко хранене, преди и след използване на тоалетна, след кихане или кашляне, в края на деня преди тръгване и при влизане у дома). Измиването да е с вода и сапун за поне 30 секунди, със старателно изсушаване, чрез ползване на суха салфетка за еднократна употреба или на въздушна струя, а ако тези условия не са налични, може да се използва дезинфектант за ръце, под надзора на възрастен човек. Когато не са в близост до вода и течен сапун, се използват алкохолни кърпички, подходящи за кожата, но възможно най-бързо след това измиват ръцете си с вода и течен сапун;
7. Да се избягва размяната на топки, играчки, моливи и други трябва или да бъде придружена от дезинфекция след всяка употреба; 
8. Организират дейностите така, че децата да бъдат разделяни на малки групи, които играят различни игри или се въвличат в различни активности;
9. Организират срещи с родителите само при необходимост  и то на открито пространство, в съответствие с необходимите изисквания и при спазване на физическа дистанция.






Изготвил:…………..
ХРИСТИНКА РАНГЕЛОВА, ДИРЕКТОР ДГ „ЩУРЧЕ“

                        





























                                                                                                                                     Приложение № 3
                  
ПРАВИЛА 
ЗА РАБОТА НА ДГ „ЩУРЧЕ“ - ПЛЕВЕН  В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА



В ДГ „ЩУРЧЕ“ има програма за провеждане на извънреден инструктаж, изискваща специфични мерки за безопасност и здраве при работа с персонала на ДГ и запознаване на родителите на децата с новите правила за работа при възникналите обстоятелства.  Във връзка с  извънредна епидемична обстановка, свързана с появата на COVID – 19 се изпълняват  следните правила за хигиена и мерки за безопасност.

1. Запознаване с новите правила и изисквания по безопасност и хигиена на труда на всички служители в ДГ и родителите на децата.
· Измиване на ръцете си често с вода и сапун, поне 20 сек., или изпаолзване на дезинфектант на спиртна основа;
· Миене на ръцете след кихане или кашляне;
· При кихане и кашляне се спазва респираторна хигиена – закриване на устата, носа с дрехата или с еднократна салфетка/кърпа, като след употреба се изхвърля на определените за целта места и се измиват старателно ръцете със сапун;
· Преди хранене;
· След използване на тоалетна;
· Избягване на докосване на: очи, уста, нос, особено след допир на ръцете до повэрхности, предмети и т.н.;
· Работещите в ДГ да спазват определената дистанция между  тях от минимум 1,5 – 2 м;
· Проветряването на помещенията се извършва  често, минимум по 10 минути;
· Дезинфекцията на помещенията се извършва 4 пъти дневно с препарати на HMI, в концентрация, съгласно указанията на производителя;
2. Работещите служители и работници в ДГ НЕ трябва да:
· Използват едни и същи маски и ръкавици;
· Едно и също работно облекло;
· Едни същи столове, маси, бюра преди да бъдат дезинфекцирани;
· Да не се ръкуват;
· Да не посещават работното си място, ако имат симптони на неразположение като отпадналост, болки в ставите и мускулите, кашлица, хрема и др. грипоподобни симптоми;
· Да не работят без предпазни средства като маски/шлемове, ръкавици,  дезинфектанти;
3. Служителите трябва да познават добре препаратите и дезинфектантите, с които работят, срокът на годност и правилното им съхранение и използване.
По отношение на хигиената в сградата да се изпълнява следното:
· проветряване на всички помещения често за поне 10 мин – сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден;
· дезинфекция на помещенията се извършва поне 4 пъти дневно
· почистване на тоалетните с почистващи препарати след всяко ползване от децата; 
· предоставяне на индивидуални съдовете за хранене и за пиене на вода, които се почистват непосредствено след всяка употреба;
                    *    почистване на маси, повърхности  и точки за контакт най-малко два  пъти      дневно;
       *  миене на играчките, отвътре и отвън, два пъти дневно. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
      *  осигуряване на лично спално бельо за отделното дете, което се пере при минимум 60 ° C, веднъж седмично;
      * изпразване на кофите за боклук поне три пъти дневно; 
      *  ползване на обособената площадка на групата, така че да не се допуска физически контакт между отделните групи;
      *  дезинфекциране на уредите за игра и пейките на площадките сутрин от 07:00 часа до 07:30 часа от общ работник; 
4.  Родителите, които са декларирали, че децата им ще възсттановят посещението си в ДГ се очаква:

·  Най-късно два работи дни преди планираното посещение,  да уведомят директора за датата, на която детето ще започне да посещава детска градина/ясла, за периода (седмица/месец) на планираното посещение и за продължителността на дневния му престой;
· Да декларират обстоятелството, че не им е известно, детето да е било в контакт със заразно болни и няма признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина;
· Да позволяват само по изключение и само в първите дни от повторната адаптация на децата да носят в детската градина лични играчки и вещи, които задължително трябва да позволяват дезинфекция при влизане в детската градина;
· Да водят детето си на детска градинаа и да го вземат при  стриктно спазване на графика/реда, за да се предотврати струпване, като изчакат на нужното разстояние;
· Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им;
· Да не водят на детска градина дете, което проявява признаци на заболяване и/или има температура по-висока от 37,3 градуса, както и да организират незабавното вземане на детето, в случаите когато бъдат уведомени от медицинското лице в детската градина, че то проявява признаци на заболяване;
· Да придружават детето само до мястото за прием, без да влизат в сградата на детската градина;
· Да осигурят плик, в който детето да поставя обувките, с които то пристига в детската градина (след събуване на обувките, детето или приемащия го в детската градина поставя обувките в плик, след което детето обува пантофи, които са предварително почистени вкъщи);
· Да осигурят поне два броя маски, в случай че носенето на маска е по препоръка на личния лекар на детето;
· Да организират незабавно вземането на детето в случаите , когато бъдат уведомени от служителите в ДГ, че детето има признаци на неразположение;
· Да придружават детето само до мястото за прием, без да влизат в сградата на ДЗ;
· Да се спазват стриктно – от родители и работещи в ДГ правилата за прием на децата и указанията за движение в сградата.



                                                                            
Изготвил:…………
ХРИСТИНКА РАНГЕЛОВА, ДИРЕКТОР ДГ „ЩУРЧЕ“










 


                                                                                                                                     Приложение № 4
П  Л А Н 
ЗА ДВИЖЕНИЕ В СГРАДАТА НА ДГ „ЩУРЧЕ“ В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА

         Във връзка с извънредната епидемична обстановка, свързана с разпространението на COVID-19 на територията на страната и с цел превенция на разпространението, в ДГ „ЩУРЧЕ“ град Плевен, е необходимо да се спазва план за движение в сградата и се спазва съответната маркировка:

1. ДГ „ЩУРЧЕ“ разполага с ограничена площ за движение на родители и деца от групите – има само два входа както за служителите, така и за децата и техните родители.
2. При създалата се обстановка, централният вход ще бъде обезпечен със съотватната маркировка за деца, родители и персонал:
2.1. Децата влизат през централния вход със своите родители, които са с предпазни средства на лицето и минават през тава с дезинфектант;
2.2. Медицинско лице измерва с безконтактен термометър температурата на детето и прави сутрешен филтър;
2.3. Детето се поема от помощник-възпитателя на групата, а родителят напуска институцията през указаната маркировка за изход;
2.4. Детето се води на площадка за игра на групата, където му се дезинфекцират ръцете с антибактериални мокри кърпички, а при лоши метереологични условия влиза до входа на своята група, където има тава с дезинфектант, събуват му се външните обувки, поставят се в плик и се обуват почистените вътрешни обувки. Пликът с външните обувки се слага във външно гардеробче за тази цел. После се отправя към вътрешното гардеробче, за да си постави раницата, минава през тоалетната, за да си измие ръцете, да ги подсуши и влезе в занималня на групата;
2.5. Децата и придружаващият ги служител се движат  по определената с цвят маркировка за групата: ЧЕРВЕНО - „ПАТИЛАНЦИ“ ( първа „а“ възрастова група ), ЖЪЛТО - „МЕЧО ПУХ“ ( първа „б“ възрастова група ), ЗЕЛЕНО – „СИМБА“ ( втора възрастова група ), ОРАНЖЕВО – „ПРИЯТЕЛИ“ ( трета възрастова група ), БЯЛО – „СЛЪНЧО“ ( четвърта възрастова група );
2.6. Децата посещават тоалетна единствено с придружаващ възрастен по указаните стрелки;
2.7. Децата не напускат своите площадски за игра, освен в случаите, когато ползват тоалетна или се прибират за храна и сън, в присъствието на учител или помощник-възпитател;
2.8. Децата се издават на родителите от помощник-възпитателя на групата след 16:30 часа, на входа на учебната институция и с пликче, в което са поставени вътрешните обувки за почистване и дезинфекция.
2.9. Персоналът на учебната институция спазва маркировката на своята група и не смесва движението между останалите служители;
2.10. Персоналът влиза и напуска сградата през указаната маркировка.

Изготвил:…………………
ХРИСТИНКА РАНГЕЛОВА, ДИРЕКТОР ДГ „ЩУРЧЕ“ - ПЛЕВЕН













































                                                                                                                           Приложение № 5
                                                                             ГРАФИК 
ЗА РАЗПРЕДЕЛЕНИЕ НА ПЕРСОНАЛА  ПО ГРУПИ И РАБОТНО ВРЕМЕ ОТ ДГ „ЩУРЧЕ“ – ПЛЕВЕН В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА
	№
	Група
	Имена
	Работно време

	1
	Първа „а“ възрастова група „ПАТИЛАНЦИ“
	Учители:
ВЕСЕЛА ТОЛЕВА
МАЛИНКА ВЕЛИКОВА





----------------------------------
Помощник-възпитател:
АНИ МИХАЙЛОВА
	ПЪРВА СМЯНА
07:30 часа – 14:00 часа;
ВТОРА СМЯНА
12:30 часа -19:.00 часа
ПОЧИВКА ПЪРВА СМЯНА  11:00 - 11.30 часа
ПОЧИВКА ВТОРА СМЯНА
15:30 часа-16:00 часа
-------------------------------
РАЗПОКЪСАНО РАБОТНО ВРЕМЕ
07:00 часа – 12:30 часа
15:30 часа – 18:30 часа
ПОЧИВКА СУТРИН
10:30 часа – 11:00 часа

	2
	Първа „б“ възрастова група „МЕЧО УХ“
	Старши учители:
АНЖЕЛА РУСАНОВА
ТЕМЕНУЖКА ВАСИЛЕВА





-----------------------------------
Помощник-възпитател
КРАСИМИРА ЛИЛОВА



	ПЪРВА СМЯНА
07:30 часа – 14:00 часа;
ВТОРА СМЯНА
12:30 часа -19:.00 часа
ПОЧИВКА ПЪРВА СМЯНА  11:00 - 11.30 часа
ПОЧИВКА ВТОРА СМЯНА
15:30 часа-16:00 часа
-------------------------------
РАЗПОКЪСАНО РАБОТНО ВРЕМЕ
07:00 часа – 12:30 часа
15:30 часа – 18:30 часа
ПОЧИВКА СУТРИН
10:30 часа – 11:00 часа

	3.
	Втора възрастова група „СИМБА“
	Старши учители:
ГАБРИЕЛА ТОДОРОВА
ИРИНА НИКОЛОВА






Помошник-възпитател:
ВЕСЕЛКА ГЪРКОВА
	ПЪРВА СМЯНА
07:30 часа – 14:00 часа;
ВТОРА СМЯНА
12:30 часа -19:.00 часа
ПОЧИВКА ПЪРВА СМЯНА  11:00 - 11.30 часа
ПОЧИВКА ВТОРА СМЯНА
15:30 часа-16:00 часа
-------------------------------
РАЗПОКЪСАНО РАБОТНО ВРЕМЕ
07:00 часа – 12:30 часа
15:30 часа – 18:30 часа
ПОЧИВКА СУТРИН
10:30 часа – 11:00 часа

	4.
	Трета възрастова група
„ПРИЯТЕЛИ“
	Старши учител:
СТЕЛА ЦАНОВА
Учител:
ТАНЯ КАЦАРСКА




----------------------------------
Помощник-възпитател:
ГЕРГАНА ПЪРВАНОВА


	ПЪРВА СМЯНА
07:30 часа – 14:00 часа;
ВТОРА СМЯНА
12:30 часа -19:.00 часа
ПОЧИВКА ПЪРВА СМЯНА  11:00 - 11.30 часа
ПОЧИВКА ВТОРА СМЯНА
15:30 часа-16:00 часа
-------------------------------
РАЗПОКЪСАНО РАБОТНО ВРЕМЕ
07:00 часа – 12:30 часа
15:30 часа – 18:30 часа
ПОЧИВКА СУТРИН
10:30 часа – 11:00 часа

	5.
	Четвърта възрастова група „СЛЪНЧО“
	Старши учители:
АНЕЛИЯ НИНОВА
ИРЕНА ФИЛИПОВА





------------------------------------
Помощник-възпитател:
ЙОСКА ВЪЛЕВА





	ПЪРВА СМЯНА
07:30 часа – 14:00 часа;
ВТОРА СМЯНА
12:30 часа -19:.00 часа
ПОЧИВКА ПЪРВА СМЯНА  11:00 - 11.30 часа
ПОЧИВКА ВТОРА СМЯНА
15:30 часа-16:00 часа
-------------------------------
РАЗПОКЪСАНО РАБОТНО ВРЕМЕ
07:00 часа – 12:30 часа
15:30 часа – 18:30 часа
ПОЧИВКА СУТРИН
10:30 часа – 11:00 часа




Изготвил:………..
ХРИСТИНКА РАНГЕЛОВА, ДИРЕКТОР ДГ „ЩУРЧЕ“ - ПЛЕВЕН




                                                                                                                                 Приложение №6
ГРАФИК
ЗА ВХОД, ПРЕОБЛИЧАНЕ И ПРЕОБУВАНЕ НА ПЕРСОНАЛА ОТ ДГ „ЩУРЧЕ“ – ПЛЕВЕН В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА
	№
	Длъжност
	Име и фамилия
	Място за вход, преобличане и преобуване

	1.
	Директор
	ХРИСТИНКА РАНГЕЛОВА
	Централен вход, Дирекция

	2.
	Счетоводител
	ВЕРГИНИЯ БАШЕВА
	Централен вход, Обособено помещение до вход

	3.
	ЗАС/касиер
	КРАСИМИРА МИХАЙЛОВА
	Централен вход, Кабинет ЗАС

	4.
	Домакин
	БОГОСЛАВА ГЕОРГИЕВА
	Източен вход, Предверие склад

	5.
	Помощник-възпитатели първи етаж 
	АНИ МИХАЙЛОВА
ГЕРГАНА ПЪРВАНОВА
	Западен вход,
Методичен кабинет

	6.
	Помощник-възпитатели втори етаж
	ВЕСЕЛКА ГЪРКОВА
ЙОСА ВЪЛЕВА
КРАСИМИРА ЛИЛОВА
	Източен вход
Обособен кът втори етаж

	7.
	Чистач-хигиенист кабинети, фоайе, коридори
	КАТЯ ДИМИТРОВА
	Западен вход,
Методичен кабинет

	8.
	Главен готвач и работник в кухня
	ВАЛЯ НЕНКОВА
ЦВЕТЕЛИНА ГЕОРГИЕВА
	Приземен етаж,
Стая персонал непедагогически

	9.
	Общ работник
	ПЛАМЕН МИХАЙЛОВ
	Приземен етаж,
Абонатно 

	10.
	Педагогически персонал първи етаж
	ВЕСЕЛА НИКОЛОВА
МАЛИНКА ВЕЛИКОВА
СТЕЛА ЦАНОВА
ТАНЯ КАЦАРСКА
	Западен вход,
Методичен кабинет

	1.
	Педагогически персонал втори етаж
	АНЕЛИЯ НИНОВА 
АНЖЕЛА РУСАНОВА ГАБРИЕЛА ТОДОРОВА
ИРЕНА ФИЛИПОВА
ИРИНА НИКОЛОВА
ТЕМЕНУЖКА ВАСИЛЕВА
	Източен вход,
Стая на семейството втори етаж



Изготвил:……………
ХРИСТИНКА РАНГЕЛОВА, ДИРЕКТОР ДГ „ЩУРЧЕ“ - ПЛЕВЕН


                                                                                                                                     Приложение №7
                                                                                                                                                                                        
ПЛАН 
ЗА РАБОТА НА НЕПЕДАГОГИЧЕСКИ ПЕРСОНАЛ НА ДГ„ЩУРЧЕ“ – ПЛЕВЕН В УСЛОВИЯ НА ИЗВЪНРЕДНА ЕПИДЕМИЧНА ОБСТАНОВКА

	Непедагогическият персонал на ДГ ще работи при следната организация в условия на извънредна епидемична обстановка:
1. Помощник-възпитателите на петте разновъзрастови групи  се задължават:
· Да пристигат 15 мин преди началото на работното време, за да се преобуят,  преоблекатт в указаните помещения, като се изчакват и влизат по един. 
· Да проветряват всички помещения често за поне 10 мин – сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден.
· Да дезинфекцират помещенията поне 4 пъти дневно – два пъти сутрин – след прием и след обяда,  и два пъти следобед – след закуска и след изпращане.
· Да почистват тоалетните с почистващи препарати след всяко дете.
· Да предоставят индивидуални съдовете за хранене, които се почистват непосредствено след всяка употреба. За пиенето на вода се използват хартиени чаши за еднократна употреба. Използват се съдове само за толкова деца, колкото са заявили, че ще посещават ДГ. Останалите съдове се прибират.
· Да почистват маси, повърхности  и точки за контакт най-малко два  пъти дневно.
· Да мият играчките, отвътре и отвън, поне два пъти дневно. Играчките, които не могат да бъдат почистени съгласно инструкциите, се опаковат  и  са недостъпни за децата до края на епидемията COVID-19.
· Да осигуряват лично спалното бельо за отделното дете, което се пере при минимум 60 ° C, веднъж седмично.
· Да изпразват кофите за боклук поне три пъти дневно.
· Да разделят площадките на открито, така че да не се допуска физически контакт между отделните групи.
· Да дезинфекцират уредите за игра и пейките на площадките поне веднъж дневно.
· Да носят защитни маски/шлемове и ръкавици по време на работа.





2. Главен готвач и работник-кухня в ДГ се задължават:
· Да пристигат 15 минути преди началото на работното си непроменено време, за да се преоблекат в помещението, предвидено за целта, като изчакват реда си и влизат по един.
· Да дезинфекцират кухнята 2 пъти дневно.
· Да почистват стриктно маси и повърхности.
· Да носят маски/шлемове  и ръкавици при приготвянето на храната.

3. Домакинът на ДГ се задължава: 
·  Да пристига 15 минути преди началото на непромененото си работното време, за да се преоблича в обособената  стая.
· Да носи защитни маска/шлем и ръкавици по време на работа.
· Да спазва стриктно правилата за работа и санитарно-хигиенните условия при влизане в кухнята и при приемане н издаване на хранителните продукти.

4. Общ работник се задължава:
· Да стои на централен вход и указва на деца и родители от 2 метра разстояние пътя за движение при прием и сутрешен  филтър.
· Да носи защитни маска/шлем и ръкавици по време на работа.
· Да спазва стриктно правилата за работа и санитарно-хигиенните условия.
· При контактуване с родители на децата  да отстои на 2 метра.
· Всекидневно да извършва във времето от 07:00 часа до 07:30 часа дезинфекция на външните уреди.

Изготвил:………………………
ХРИСТИНКА РАНГЕЛОВА, ДИРЕКТОР ДГ „ЩУРЧЕ“ - ПЛЕВЕН

